GiliGold/VAD_KnessetCorpus huggingface dataset:
ישראל אייכלר: היא הפכה את הוועדה - - -
דוד אמסלם: אני מבקש עכשיו לחדש, ברשותכם, את הדיון.
דוד אמסלם: אני אאפשר לחבר הכנסת גפני להציג את החוק ואחרי זה אני אתן את רשות הדיבור לחברי הכנסת ואם מישהו מהאורחים ירצה גם לומר משהו, אז יבוא ויירשם ואם אני אחליט לתת לו אז אני אתן לו.
דוד אמסלם: בבקשה, משה.
משה גפני: אדוני היושב ראש, ראשית אני מודה לך על קיום הדיון ואני מבקש לומר לחברי הוועדה.
משה גפני: אנחנו הגשנו את החוק, אני הגשתי את החוק הזה בשם סיעות יהדות התורה, ש"ס והבית היהודי, כולם חתומים על החוק הזה.
משה גפני: החוק הזה נועד למנוע את החלטת הבג"צ ושינוי הסטטוס קוו בעניין.
דוד אמסלם: יהודה, לא מדברים.
משה גפני: כאשר הגשתי את החוק במליאת הכנסת ביקשו ממני, ובצדק, שאני אגיע להסכמה עם חברות כנסת מהקואליציה שהביעו התנגדות לנוסח הקודם.
משה גפני: דיברתי איתן, עם כל אחת בנפרד ועם כולן יחד, במליאת הכנסת, הודעתי באופן קטגורי וחד משמעי, החוק הזה לא יחול על טובלות או על טובלים, הם יכולים להיות כאלה או אחרות, זה בכלל לא רלוונטי מבחינתי, לא ייגעו בעניין הזה, כל ההסדרים שהיו קיימים עד חקיקת החוק יימשכו כרגיל.
משה גפני: אין בעניין הזה שום נושא שהוא משנה את הסטטוס קוו הקיים.
משה גפני: אף אחד לא צריך להיות מודאג מזה, זה בכלל לא עונה על הדברים האלה, זה רק שלא יהיה שינוי בסטטוס קוו כפי שמופיע בהסכם הקואליציוני וכפי שאני סבור, או אנחנו סבורים - - -
<קריאה: אבל החוק היום לא מאפשר לטבול - - -
<קריאה: אני לא טבלתי מאז - - - שאני מצמידה, כי אני לא יכולה.
<קריאה: למה אני לא יכולה לטבול לפי השולחן ערוך?
<קריאה: לפי השולחן ערוך מותר לי לטבול עם מי שאני רוצה.
עליזה לביא: נכון, היא צודקת.
משה גפני: אני לא משנה בחוק הזה, אפשר לעשות מחאות והפגנות, אני לא משנה.
משה גפני: זה לא יפה שאת אומרת - - -
דוד אמסלם: משה, רק שנייה.
דוד אמסלם: חבר'ה, הדיונים אצלי הם לא פוליטיקה, זה לא במת תרבות ושבת תרבות.
מיכל רוזין: זה היה ענייני לגמרי.
דוד אמסלם: לא קשור, ענייני כשמקבלים את זכות הדיבור.
דוד אמסלם: לא קשור למה שאתה אומר.
משה גפני: אני לא משנה בנוסח, שתיכף נדבר עליו, אני לא משנה כלום ממה שהיה קודם לגבי הטובלות או לגבי הטובלים.
משה גפני: כל אחד, לא משנה למי הוא שייך, למי היא שייכת, יכולים לבוא ולטבול לפי המצב הקיים עם כל מה שנלווה לעניין, חוזרי מנכ"ל, אני אפילו לא נכנס לשאלות האלה, לא רלוונטי.
משה גפני: ואז אני ישבתי עם היועץ המשפטי של הוועדה, עם תומר, ישבתי לפני הפגרה וביקשתי למצוא נוסח שישאיר את הסטטוס קוו הקיים וזהו, ולא ייגע מעבר לעניין.
משה גפני: התלבטנו בעניין ובסופו של דבר הייתה הצעה שהציע אותה העוזר שלי, שזה לא יחול על אנשים פרטיים.
משה גפני: כשבא בן אדם פרטי ואומר 'אני רוצֶה לטבול', או 'אני רוצָה לטבול לפי השולחן ערוך', שהיא תבוא לטבול.
משה גפני: כמו שהיא יכולה היום, היא יכולה מחר, אחרי החוק.
משה גפני: לא רלוונטי בכלל לכל העניין הזה.
משה גפני: רק זה לא יחול על גופים.
משה גפני: בא משרד המשפטים, דיבר איתי ארז קמיניץ, הוא אמר 'לי יש נוסח אחר', פחות טוב מבחינתי, יותר טוב מבחינתו, שהנוסח, הוא מוחק את כל החוק והוא מדבר רק על זה שמועצה דתית, לפי דעתי צריך להוסיף גם רשות מקומית, אבל אני מדבר על מה שהוא אומר, שמועצה דתית לא חייבת להתקשר עם גופים או חבר בני אדם, או בני אדם, זה לא משנה, היא יכולה להתקשר, היא לא חייבת להתקשר, שזה מונע את החלטת הבג"צ.
משה גפני: לא נוגע אפילו לא במילימטר בקצה ציפורנו של הטובל או של הטובלת.
משה גפני: איך שטבלו עד היום, איך שטבלו בתקופה האחרונה, הכול יישאר.
משה גפני: אנחנו נוכל אחרי זה לנהל ויכוח, האם חוזר מנכ"ל הוא טוב או לא טוב, לא רלוונטי לחוק הזה.
משה גפני: את הוויכוח הזה אפשר לנהל, אם רוצים, במסגרת אחרת.
משה גפני: החוק הזה מדבר על ההסכם הקואליציוני.
משה גפני: יש פגיעה בסטטוס קוו, אנחנו מבקשים לתקן אותו מבלי לגעת בשום דבר אחר.
משה גפני: אני לא יודע לגבי הטכניקה, משהו מוזר לי, אני הבנתי ואני מתנצל על זה, שהיה לי סיכום.
משה גפני: אני הבנתי שהסיכום היה כמו שאמרתי אותו, הנוסח הוא פחות חשוב.
משה גפני: זאת הייתה הטעות שלי, אני מודה בטעות הזאת.
משה גפני: הנוסח הוא נוסח מאוד קטן, מאוד פשוט, איננו נתון לפרשנות, הוא לא מסובך - - -
<קריאה: הוא לא חוקתי.
משה גפני: ואז הוא כן קשור.
משה גפני: אני מבין שחברים באופוזיציה לא חייבים להצביע בעדו, בגלל שרוצים ליצור משבר בקואליציה, זה בסדר, אני דווקא בעד פוליטיקה.
משה גפני: אני מתנצל, בוועדה - - -
דוד אמסלם: אני לא.
רחל עזריה: לא, אצל גפני זה הרבה פוליטיקה.
משה גפני: אבל זה מעוגן בהסכם הקואליציוני.
משה גפני: גם אם היינו יושבים עם 'יש עתיד' ועם המחנה הציוני בקואליציה, הם גם היו מסכימים לעניין הזה, מכיוון שהעניין הזה לא מפריע, לא משנה, לא פוגע בשום דבר, הוא רק על פי ההחלטה שלא לפגוע בסטטוס קוו, לא לפגוע במצב הקיים.
משה גפני: זה מה שהחוק עושה.
משה גפני: זה מה שמשרד המשפטים הציע ואני מוכן לקבל את זה.
דוד אמסלם: משה, רק שאלה אחת קטנה יש לי ברשותך, טכנית.
דוד אמסלם: חייב להיות נוסח על מה אנחנו מדברים.
דוד אמסלם: נניח שאני רוצה להביא להצבעה.
משה גפני: משרד המשפטים לא העביר את זה?
רחל עזריה: לא, זה הסיפור.
שולי מועלם-רפאלי: משרד המשפטים לא העביר.
דוד אמסלם: דקה, חבר'ה, לא לעזור לי.
משה גפני: זה היה אצלך בחדר, צריך להביא אותו.
דוד אמסלם: אני מבקש, משרד המשפטים יושב פה?
דוד אמסלם: יש לך את הנוסח?
<איגי פז: יש לי את הנוסח, כן, אבל אנחנו עוד לא - - -
דוד אמסלם: אתה יכול לדאוג לנו שהנוסח יהיה פה בפני הח"כים?
<איגי פז: קודם כל זו לא הצעת חוק שלנו.
<איגי פז: אולי אעמיד את הדברים במקומם - - -
דוד אמסלם: עזוב, אל תיכנס לפרוצדורות, יש לך את הנוסח?
<איגי פז: זה לא סוד שהיועץ המשפטי לממשלה - - -
דוד אמסלם: אני לא שאלתי אותך את זה, שאלתי אם יש לך נוסח.
דוד אמסלם: אפשר לצלם את הנוסח?
אלעזר שטרן: אבל זה לא נושא חדש?
אלעזר שטרן: יושב ראש הוועדה, זה לא נושא חדש?
דוד אמסלם: אני אישית חושב שזה לא נושא חדש.
אלעזר שטרן: אבל אולי צריך ועדת כנסת, יש היגיון.
אלעזר שטרן: אני למדתי מחבר הכנסת גפני בכנסת הקודמת הרבה דברים על נושאים חדשים.
דוד אמסלם: זה לא נושא חדש, זו אותה הצעה.
דוד אמסלם: אלעזר, אני מסביר לך.
דוד אמסלם: חבר'ה, שנייה, תומר, קודם כל אני מבקש שתצלם לנו ונחלק את זה קודם כל לח"כים שיראו מה עומד בפניהם.
דוד אמסלם: תודה רבה, משה, אני מבקש - - -
<איגי פז: אפשר רק להגיד משהו?
דוד אמסלם: לא, עוד לא, כשאני אתן לך את רשות הדיבור.
דוד אמסלם: בבקשה, כבוד השר, שר הדתות דוד אזולאי.
מיכל רוזין: האם אנחנו יכולים להתחיל לדון מבלי שזה נקבע אם נוסח חדש או לא?
מיכל רוזין: אם ראינו את הנוסח או לא?
דוד אמסלם: הוא עכשיו יביא, עוד חמש דקות יהיה לך הנוסח.
מיכל רוזין: למה אנחנו מתייחסים?
דוד אמסלם: אני כרגע הסברתי.
מיכל רוזין: לא, אבל עשית הפסקה צודקת, אולי צריך להפסיק בהפסקה עד שיהיה לנו נוסח.
דוד אמסלם: מבחינתך, את רוצה שנעשה הפסקה?
דוד אמסלם: אז אני עושה הפסקה, אבל עכשיו מדבר כבוד השר, לא בהפסקה, בסדר?
דוד אמסלם: עזבי נו.
מיכל רוזין: לא, אני לא יכולה להיות בהפסקה כשאזולאי מדבר, אני מכבדת אותו יותר מדי.
דוד אמסלם: אז יופי, אז בואו נתקדם.
דוד אמסלם: אז לא להפריע לי.
דוד אזולאי: הדיון בינתיים נפתח?
דוד אמסלם: כבוד השר, תתקדם.
דוד אזולאי: אדוני היושב ראש, ראשית אני רוצה להדגיש את הדברים.
דוד אזולאי: החוק לא בא לשנות את הסטטוס קוו, מה שהיה הוא מה שיהיה, השינוי היחיד שנעשה פה ואני מסב את תשומת לבו של חברי, הרב גפני, שהוא יוזם הפשרה הזאת, החוק יחול רק על המועצות הדתיות בלבד, שהן גוף ציבורי שנותן שירות במקוואות.
דוד אזולאי: הסיכום הזה - - -
מיכל רוזין: כך גם הבג"צ.
מיכל רוזין: אני לא מצליחה להבין, יש פה החלטת בית משפט עליון, היא חזרה לכנסת, הכנסת
דוד אמסלם: דקה, חברת הכנסת - - -
מיכל רוזין: לא - - - מחזירים את הסטטוס קוו לבטל את החלטת הבג"צ.
דוד אמסלם: מיכל, מיכל.
מיכל רוזין: עוד פעם נלך לבית משפט עליון?
מיכל רוזין: עוד פעם נחזור לכנסת?
מיכל רוזין: יאללה, תתעוררו, יש שינוי.
מיכל רוזין: צריך להתמודד איתו.
דוד אמסלם: מיכל, דקה.
משה גפני: אבל לא מפריעים לשר - - -
דוד אמסלם: רק שנייה, דקה, מספיק.
מיכל רוזין: אה, אתה לא - - -
דוד אמסלם: מיכל, מספיק.
מיכל רוזין: הכללים שתופסים אצלי גם אצל - - -
דוד אמסלם: לא, את כל הזמן חושבת שאת נמצאת בוועדת הכספים.
דוד אמסלם: מספיק, את משתתפת אצלי - - - עובדה שאת מפריעה.
רחל עזריה: נכון, אתה מחנך אותנו לא רע.
דוד אמסלם: את יודעת שאצלי לא מפריעים.
דוד אמסלם: את תקבלי את זכות הדיבור, מבטיח לך, אני לא אאפשר לאף אחד להפריע לך.
דוד אמסלם: את מכירה את הקודים, אז מספיק, למה שוק מחנה יהודה?
עליזה לביא: יש לנו ישיבות סיעה עוד מעט.
מיכל רוזין: לפחות שהעובדות פה יהיו מולו.
דוד אמסלם: אחרי זה תגידי מה שאת רוצה.
דוד אזולאי: המועצות הדתיות הן הגוף שנותן שירות בכלל המקוואות, ברוב המקוואות במדינת ישראל.
מיכל רוזין: לא לכלל האזרחים.
דוד אזולאי: לכלל האזרחים, כל מי שרוצה יכול להיכנס למקווה, לא מונעים מאף אחד כניסה למקווה, בדיוק כמו לבית הכנסת.
דוד אזולאי: אני באמת רוצה להגיד, גם אם יש חילוקי דעות, רבותיי, יש כאן הסכמה של כל הגורמים, גם אלה שבקואליציה, גם כאלה שבאופוזיציה, ובאמת אני רוצה להודות לרב גפני שהוא הוביל את זה יחד עם יושב ראש הוועדה, שניהם ביחד הסכימו על הסכם.
דוד אזולאי: את יכולה להצטרף להסכם הזה - - -
מיכל רוזין: לא, אל תדבר בשם האופוזיציה.
מיכל רוזין: סליחה, אני בינתיים רואה הסכם עם הקואליציה.
דוד אזולאי: לא נתתם לי את הזכות הזאת, הייתי עושה את זה יותר טוב ממך.
דוד אמסלם: למה לך להפריע?
דוד אמסלם: בחדר ישב איתנו גורם אופוזיציוני, אבל לא חשוב, לא משנה, רק הקואליציה.
דוד אזולאי: יש הסכמה כרגע של כל הגופים שבקואליציה לעניין הזה ותמיד אפשר לפתוח את זה.
דוד אזולאי: לכן אני רוצה גם להגיד תודה ואני מבקש לקבל את הסיכום הזה שהוא על דעת כולם, כולל אנחנו במשרד הדתות.
רויטל סויד: אם לא מונעים מאף אחד להיכנס למה צריך את החוק?
דוד אזולאי: בגלל שמישהו ניסה למנוע.
רויטל סויד: אם לא מונעים מאף אחד להיכנס, למה צריך את החוק?
מיכל רוזין: לא, הפוך.
מיכל רוזין: מישהו רצה להתיר ואתם רוצים למנוע.
דוד אמסלם: מספיק, עוד מעט.
מיכל רוזין: אי אפשר לשקר את הציבור, חברים.
מיכל רוזין: זה בסדר, אני מעריכה את גפני, שיש להם דעה, הוא נלחם עליה, אבל אי אפשר לעבוד עלינו בעיניים.
דוד אמסלם: אבל, מיכל, את לא יכולה לעשות מה שאת רוצה.
דוד אמסלם: אני סבלני אלייך, לא רוצה להוציא אותך, אני מכבד אותך.
מיכל רוזין: אני - - - כנות.
דוד אמסלם: אני מכבד אותך, אבל את כל פעם עושה את זה, למה?
מיכל רוזין: כי אני רוצה שיגידו אמת.
דוד אמסלם: את לא כרגע אפוטרופוס - - -
מיכל רוזין: לא עמדה, אמת.
דוד אמסלם: את לא האפוטרופוס על האמת, כשיהיה לך את הזמן אני אתן לך, תגידי מה שעל ליבך.
דוד אמסלם: מה שאת רוצה.
אלעזר שטרן: דודי, לא כדאי לעצור עד נוסח?
אלעזר שטרן: על מה אנחנו מדברים?
מיכל רוזין: זה מה שאני אמרתי.
אלעזר שטרן: רק שנדע על מה.
דוד אמסלם: עוד מעט הנוסח יהיה כאן, אז בוא תדבר.
דוד אמסלם: אני אתן לך לדבר כשיהיה לך נוסח בפניך.
אלעזר שטרן: אני הולך למנחה תיכף.
ישראל אייכלר: אדוני היושב ראש, אני רוצה לדבר איתך מעבר לנוסח שהרב גפני הגיע פה להסכמה איתך ועם חברי הקואליציה.
ישראל אייכלר: אני רוצה לדבר, אדוני היושב ראש, אני רוצה את הקשבתך.
דוד אמסלם: כן, אני איתך.
מיכל רוזין: הוא רוצה לצנן את חברי האופוזיציה.
ישראל אייכלר: אני רוצה, אדוני היושב ראש, שתדע שכל הוויכוחים האלה, מיליון בוחרי הליכוד, מיליון בוחרי הקואליציה, ועוד מיליוני אנשים בוחרי המחנה הציוני ואולי אפילו במרצ, אינם מעוניינים ביצירת מלחמות בין דת ומדינה.
ישראל אייכלר: יש מיעוט קטן של אנשים שמחפשים כל פינה וכל זירה - - -
מיכל רוזין: בעיקר אובמה.
מיכל רוזין: הוא מאוד מתנגד.
ישראל אייכלר: לא אובמה, העוזרים שלו.
ישראל אייכלר: בכל אופן הם רוצים ליצור מלחמה בכל זירה אפשרית.
ישראל אייכלר: הם מצאו פה גם את העניין של המקוואות, הם רוצים להכניס את המלחמה נגד הגברים בכלל ונגד הדת היהודית בפרט לתוך המקוואות.
ישראל אייכלר: ואז בא בג"צ - - - אני מבקש להוציא את כל מי שהתפרע פה, אדוני היושב ראש.
ישראל אייכלר: בא בג"צ ונתן יד לאותם אנשים שמחרחרי ריב ומדון ורצה לכפות על ההלכה היהודית את מה שהיא לא רוצה לקבל ורצה להרוס את יסודות הקיום של המדינה, שזה הסכם בין מדינה חילונית לציבור הדתי, שהרבנות הראשית היא הקובעת בענייני דת.
ישראל אייכלר: באה הכנסת, שתפקידה של הכנסת כנבחרת הציבור, של כלל הציבורים, להגיע להסדר שנוכל להמשיך לחיות ביחד כמו שחיינו 67 שנים.
ישראל אייכלר: ההסכמה הזאת, אדוני היושב ראש, אם אתה תצליח להעביר את ה - - -
דוד אמסלם: אף אחד פה לא עומד.
דוד אמסלם: אני מבקש, סדרנים, כל מי שמפריע באוטומט החוצה.
דוד אמסלם: אחד צוחק, אחד מעיר, החוצה.
ישראל אייכלר: אדוני היושב ראש, אם אתה תצליח להעביר את ההסכמה הזאת בוועדת הפנים וזה יגיע לכנסת לא ישתנה שום דבר, בסך הכול נשמור על אותו סטטוס קוו ששומר מפני מלחמת אזרחים בתוך מדינת היהודים שמוקפת באויבים.
ישראל אייכלר: הם רוצים מלחמה, הם רוצים מלחמה בתוך הגטו, אנחנו אסור לנו לתת להם את זה.
ישראל אייכלר: אנחנו צריכים להציל את עם ישראל מידי האנשים שרוצים לשסע את העם.
יעל כהן-פארן: אתה רוצה גטו.
יעל כהן-פארן: אתה רוצה להישאר בגטו.
מיכל רוזין: ח"כ אייכלר, אתה לא - - - מהצד שלכם.
דוד אמסלם: חברת הכנסת פארן, אני לא אתן לך גם לדבר.
ישראל אייכלר: ולכן יש כנסת, שנוכל להגיע להסכמות.
ישראל אייכלר: יש הסכם קואליציוני, צריך לקיים אותו ואני מבקש ממך לא להיכנס לטרור ולהפגנות שעושים לך בתוך הוועדה.
שולי מועלם-רפאלי: אני שוב אגיד שאפשר היה לחסוך את כל הפתיח הלא ראוי שהיה פה קודם אם רק היינו רואים את הנוסח הזה קודם.
שולי מועלם-רפאלי: אני דווקא, אדוני, חשבתי שיש לנו הזדמנות פז לא לשמור רק על הסטטוס קוו, אלא לתקן את מה שדרוש תיקון ביחס לטבילת נשים במדינת ישראל.
שולי מועלם-רפאלי: טבילת נשים במדינת ישראל, צריך לזכור, היא עניינן של הנשים, היא לא עניינן של הבלניות, לא של הרב המקומי ואפילו לא של הרב הראשי.
שולי מועלם-רפאלי: לצערי זה לא התקבל בשיח הקואליציוני ואני מכבדת את השיח הזה, נכון היה לאמץ את חוזר המנכ"ל ולהיטיב אותו, לדבר על הטבילות שאנחנו רוצים להגדיל אותן לפני העלייה להר הבית ולהגדיל, וזה דבר שהשר שיושב פה בעדו, להגדיל את הסיפור של קו חם, של פנייה של נשים שנתקלות בקשיים ובעיות.
שולי מועלם-רפאלי: אני מכירה את כל המחשבות סביב איך בדיוק זה צריך להיעשות.
שולי מועלם-רפאלי: צריך לזכור שנשים טבלו בעולם היהודי במשך מאות שנים, לפי מנהג אמותיהן ולפי ההלכה, מעולם שני הדברים האלה לא התנגשו.
שולי מועלם-רפאלי: אסור שבמדינת ישראל תהיה התנגשות בין ההלכה והמנהג שכל אחת מביאה מהבית.
שולי מועלם-רפאלי: כחברה בקואליציה, כיוון שהנוסח שמובא הוסכם על הקואליציה אני אקבל אותו, אבל אני מרגישה פספוס גדול בזה שבעצם לקחנו משהו שהוא רק הקטין את המציאות ולא הגדיל אותה.
שולי מועלם-רפאלי: נכון, הנוסח שעליו אני חתמתי, ואני אומרת את זה פה כיוון שזה היה גלוי וידוע בפני כל הקואליציה, אני חתמתי עליו מתוך ידיעה שזה לא נוגע לטבילת נשים וההיפך, חשבתי שיש פה הזדמנות פז להיטיב, להתקדם בעולם של טבילת נשים במדינת ישראל.
שולי מועלם-רפאלי: כן חשוב לי להגיד שגם היום, בנוסח הזה שמובא עכשיו, שאני מציעה לא להצביע עליו היום, אלא להמשיך לנהל עליו איזה שהוא דיון ולראות מה כן אפשר להגדיל בו ומה כן נכון להרחיב בו, אני כן חייבת להזכיר את מה שאמרנו בחדר הסגור, הנושא של נשים שבאות לטבול לא נכנס בחוק הזה.
שולי מועלם-רפאלי: כל אישה מוזמנת לטבול בכל אחד מהמקוואות במדינת ישראל ואני יודעת, כיוון שאני מקבלת חלק מהקשיים וחלק מהקשיים שמוערמים, אנחנו חייבים לטפל בנושא הזה.
שולי מועלם-רפאלי: אדוני השר, אתה יושב פה, אנחנו מנהלים על זה שיח לא מהיום ולא מאתמול, גם חברות כנסת ותיקות, גם חברות כנסת חדשות, אני חושבת שיש לנו הזדמנות פז לעשות את התיקון במשהו שהוא בנפשו של העם היהודי ולא משנה איך כל אחד בוחר לחיות באופן אישי את חייו ומה המחויבות שלו להלכה.
שולי מועלם-רפאלי: טבילת נשים היא משהו דרמטי.
מיכל רוזין: אתה נכנסת לדיון מעמיק, אבל אנחנו עדיין לא דיברנו על הנוסח.
מיכל רוזין: זה נושא חדש, אני מבקשת להפסיק את הדיון וללכת לוועדת הכנסת.
אלעזר שטרן: אדוני היושב ראש, אני רוצה להגיד לך, נעשה פה מעשה חמור, אני חושב.
דוד אמסלם: רק שנייה, אלעזר.
אלעזר שטרן: אני מחכה שנייה.
מיכל רוזין: אנחנו מתייחסים וסליחה, יש פה נוסח חדש לחלוטין.
אלעזר שטרן: אני רוצה להגיד לך מה נעשה כאן.
דוד אמסלם: עוד מעט אני אתן לך.
אלעזר שטרן: לא, אבל תשמע - - -
דוד אמסלם: אבל אני אתן לך להגיד.
אלעזר שטרן: דודו, מונח בפנינו נוסח - - -
מיכל רוזין: אתה עושה כבר דיון מהותי.
אלעזר שטרן: נוסח של חברי כנסת שלא חתומים עליו.
אלעזר שטרן: אני חושב שמה שנעשה פה עכשיו זה פעולה של זיוף, אני אומר את האמת.
אלעזר שטרן: יש לך פה רשימה של איזה עשרה חברי כנסת שלא שאלו אותם אם זה הנוסח.
אלעזר שטרן: ואתה כיושב ראש ועדה - - -
משה גפני: זה פשוט לא להאמין.
אלעזר שטרן: וזה חבל לי, אתה מביא לנו נוסח, שהעתקתם רשימה של חברי כנסת שחתמו על חוק אחר.
דוד אמסלם: קודם כל, דרך אגב, מי שנמצא כאן ולא חתם על החוק שיגיד לנו שזה לא החוק שהוא חתם עליו.
אלעזר שטרן: סליחה, אתה תגיד לי שכל מי שנמצא פה חתם על זה?
דוד אמסלם: אני הקראתי את השמות.
אלעזר שטרן: הרי נעשתה פה פעולה של הדפסה, זה מה שעשיתם פה עכשיו.
אלעזר שטרן: הלכתם החוצה, ניסחתם משהו כמה חברי כנסת, החתמתם על זה - - -
מיכל רוזין: הם יכולים בחמש דקות - - -
דוד אמסלם: אני מבקש לשמוע את העמדה של היועץ המשפטי של הוועדה בעניין.
עליזה לביא: האם זה נושא חדש?
דוד אמסלם: אומר חבר הכנסת אלעזר - - -
מיכל רוזין: רגע, אבל אולי עוד - - -
דוד אמסלם: שנייה, אני יודע לחדד.
משה גפני: חבר הכנסת אלעזר שטרן אומר שזה זיוף.
דוד אמסלם: חבר הכנסת אלעזר שטרן אומר, שואל - - -
משה גפני: שזה זיוף.
דוד אמסלם: עזוב זיוף.
מיכל רוזין: לא, יש פה שימוש לרעה בחתימתם של אנשים.
אלעזר שטרן: הם לא חתמו.
אלעזר שטרן: הם לא היו פה.
משה גפני: אני לא חתמתי על זה.
דוד אמסלם: אלעזר, תן לי רק שנייה.
אלעזר שטרן: בסדר, אני נותן.
דוד אמסלם: הוא שאל שאלה.
דוד אמסלם: אני רוצה להגיד לך, חדשות לבקרים כשאנחנו מתחילים בחוק א' בסוף אנחנו מתחילים ויוצאים עם חוק ב'.
דוד אמסלם: זה קורה לנו - - -
דוד אמסלם: זה כל יום קורה לנו, כולל היום בבוקר.
דוד אמסלם: אני שואל את היועץ המשפטי שלנו האם מבחינה משפטית, אם היה שינוי כזה, האם זה לכאורה חוק חדש שלא חתמו עליו, או זה אותו חוק רק בשינוי תצורה כזאת או אחרת.
<תומר רוזנר: אני אבחין בין שני עניינים.
<תומר רוזנר: כיוון שאנחנו בשלב הדיון המוקדם טענת נושא חדש איננה רלוונטית בשלב זה.
<תומר רוזנר: זו טענה שאפשר לטעון אותה רק לאחר שחוק עבר בקריאה ראשונה, כך שמבחינת טענת נושא חדש הוועדה אינה מוגבלת - - -
מיכל רוזין: אבל זאת הצעת חוק שונה לחלוטין.
מיכל רוזין: הנוסח של (ב) לא קיים בכלל בחוק.
דוד אמסלם: מיכל, לא להפריע.
דוד אמסלם: עוד פעם אני מוציא אותך.
מיכל רוזין: אבל אני רוצה להבין.
דוד אמסלם: אני שאלתי את השאלה ברור.
מיכל רוזין: לא, שאלת לא על נושא חדש.
מיכל רוזין: שאלת על - - -
דוד אמסלם: אבל אני שאלתי על זה, אני שאלתי לא על נושא חדש, שאלתי האם זה חוק חדש או שזה אותו חוק רק בוורסיה שונה?
דוד אמסלם: זה מה ששאלתי, הוא בסוף יגיד לי האם להמשיך או לא להמשיך.
<תומר רוזנר: אז כפי שאמרתי, טענת נושא חדש איננה קיימת בתקנון הכנסת לגבי שלב הדיון המוקדם.
<תומר רוזנר: לגבי השאלה העובדתית, האם החתומים על ההצעה שהביא חבר הכנסת גפני עומדים מאחורי הנוסח החדש המוצע כפי שהובא כרגע, ישיב חבר הכנסת גפני.
<תומר רוזנר: האם מבחינה עובדתית החתומים או השמות המופיעים כאן עומדים מאחורי ההצעה?
<תומר רוזנר: זה בוודאי שאינני יכול לדעת את המצב העובדתי והוא ישיב על העניין הזה.
<תומר רוזנר: לגבי השאלה המשפטית האם יכול חבר הכנסת גפני להביא בפנינו נוסח נוסף, בהחלט יכול חבר הכנסת גפני, ודאי בשלב הדיון המוקדם - - -
מיכל רוזין: נוסח שונה ממה שעלה במליאה?
עליזה לביא: בלי שחברים ראו וזה לא היה באתר הוועדה?
מיכל רוזין: נוסח שונה ממה שאושר על ידי ועדת שרים ובמליאה?
עליזה לביא: זה לא היה בוועדה.
דוד אמסלם: אבל, עליזה, מה שתומר אומר, הוא הבין את הבעיה.
דוד אמסלם: אתם לא צריכים לחזור, הוא הבין ועל זה הוא - - -
מיכל רוזין: אני רוצה ללמוד, כי אני לא ידעתי שאפשר להגיש משהו אחד ולדון במשהו אחר.
דוד אמסלם: את תלמדי.
דוד אמסלם: תלמדי אצלי בחדר, יש לי עוגיות, אני מוכן להעמיד אותן לרשותך, אבל לא בדיון.
מיכל רוזין: לא, תאמין לי - - -
<תומר רוזנר: צודקים חברי הכנסת באומרם שיש לתת להם זמן סביר וראוי כדי ללמוד את ההצעה בנוסח החדש כפי שהונח בפניכם, אין ספק בכך.
<תומר רוזנר: לגבי פרק הזמן הסביר, זה דבר שצריך לשקול אותו ולשמוע את דעתם כמה זמן הם חושבים שהם צריכים או שיושב ראש הוועדה יחליט כמה זמן נחוץ לחברי הכנסת ללמוד את ההצעה, שאיננה ארוכה במיוחד.
דוד אמסלם: קודם כל נתחיל בשאלה העובדתית, האם חבר הכנסת - - -
משה גפני: אדוני היושב ראש, אני - - -
דוד אמסלם: אנחנו עוסקים בינתיים עשר דקות בפרוצדורות.
משה גפני: אדוני היושב ראש, אני מודה ליועץ המשפטי של הוועדה.
מיכל רוזין: הצעה אחת למליאה והצעה אחרת לוועדה, אני לא מבינה את זה.
משה גפני: מה שמובא פה בנוסח החדש שעליו מדובר נאמר במליאת הכנסת, אמרתי את זה עשר פעמים, אתם יכולים לקרוא את הפרוטוקול, אמרתי את זה במליאת הכנסת.
מיכל רוזין: מזל שהשם נשאר אותו דבר.
משה גפני: אני מבין שאת רוצה - - -
מיכל רוזין: אתה היית נלחם יותר גרוע ממני.
דוד אמסלם: מיכל רוזין, אני קורא לך לסדר - - -
מיכל רוזין: יותר גרוע ממני היית נלחם בזה.
דוד אמסלם: אני קורא לך לסדר פעם ראשונה.
משה גפני: אני אמרתי במליאת הכנסת, דיברתי עם חברי הכנסת, עם חברות הכנסת בעיקר, אמרתי שזה הנוסח שאני רוצה להביא לוועדה.
רחל עזריה: לא, זה לא היה הנוסח, אמרת את העיקרון, אבל לא את הנוסח.
אלעזר שטרן: ואני צודק.
אלעזר שטרן: וכנראה שאני צודק.
רחל עזריה: אנחנו לא ראינו שום נוסח.
עליזה לביא: ביקשנו שזה יהיה גם באתר הוועדה.
משה גפני: אמרתי - - -
דוד אמסלם: אני מבקש, עוד מעט אני אשאל אתכם - - -
דוד אמסלם: אני רציתי לתת לך, עכשיו - - -
משה גפני: אמרתי את העיקרון, סיפרתי כשהצגתי את זה כאן בוועדה, אמרתי שהיו כמה נוסחים, שהאחרון שבהם הוא הכי פחות נוח מבחינתי אבל - - -
דוד אמסלם: אני שואל שאלה, משה.
דוד אמסלם: החבר'ה האלה כאן, הם עומדים מאחורי הנוסח הזה?
משה גפני: עכשיו אני הולך לענות על השאלה הזו.
משה גפני: הנוסח המקורי הוא נוסח מחמיר יותר - - -
משה גפני: ביקשו חברות הכנסת וחברי הכנסת שחתומים על החוק, חלקם, לא כולם, שולי מועלם למשל, היא ביקשה שאני אצמצם את החוק הזה ושזה יחול רק על מקרה של גוף או מועצה דתית כפי שניסח משרד המשפטים ולא על טובלות וטובלים, וגם אני רציתי שזה לא יחול על זה.
משה גפני: הנוסח הזה עונה על השאלה הזאת.
משה גפני: עכשיו יש דיון בוועדה, חבר הכנסת שטרן, בוועדה יכולה להגיד חברת הכנסת שולי מועלם שהיא רוצה לחזור לנוסח המקורי שעליו היא חתמה והיא לא רוצה את הנוסח הזה שעליו היא לא חתמה.
משה גפני: גם אני לא חתמתי.
משה גפני: דיברתי עם שולי מועלם, היא לא רוצה את הנוסח המקורי, היא רוצה את הנוסח הזה.
משה גפני: היא לא חתמה פיזית, גם אני לא חתמתי פיזית - - -
אלעזר שטרן: אבל סליחה - - -
משה גפני: אני רוצה עוד משפט אחד לגבי מה שנאמר פה שהיה בג"צ.
משה גפני: אני העברתי בוועדת הכספים, היה בג"צ פרי על מטפלות שחייבות במס הכנסה, שזה נחשב להן כהוצאות לצורך טיפול בילדים, אנחנו פה אחד, כולל סיעת מרצ, ביטלנו את החלטת הבג"צ והעברנו את הכסף לבניית מעונות ומשפחתונים.
עליזה לביא: אנחנו רואים מה התוצאה.
אלעזר שטרן: אני לא דיברתי על - - -
משה גפני: המציאות שתפקיד הכנסת לשנות החלטות של בג"צ בחקיקה - - -
אלעזר שטרן: אין דיון - - - זה לא הדיון.
דוד אמסלם: משה, תודה.
דוד אמסלם: אתה עכשיו פותח נאום - - -
משה גפני: לא, מסיים.
משה גפני: אני מוכן, אדוני היושב ראש, ברשותך, אם אתה תרצה - - -
דוד אמסלם: עוד מעט אני אציע משהו.
משה גפני: כמו שאמר היועץ המשפטי, לתת יומיים כדי ש - - -
דוד אמסלם: אני אציע.
דוד אמסלם: אני מציע את ההצעה הבאה על בסיס מה שתומר הציע לי כאן.
דוד אמסלם: הזמן שלנו כאן בוועדה מוגבל, אמיתי, אתה יודע שאני דן משעה שמונה בבוקר עד שעה ארבע ואני לא מספיק.
דוד אמסלם: היות שאנחנו הקצינו לנושא עוד 25 דקות וחבל עליהן, לי מבחינתי חבל, גם תומר אומר לי שזה נכון יותר לתת משהו כמו 24 שעות - - -
עליזה לביא: 48.
דוד אמסלם: את אומרת 48, כדי שהחבר'ה ילמדו גם לגבי ההצבעה.
דוד אמסלם: אז אני היום לא אביא את זה להצבעה, אני אביא את זה ביום רביעי הבא - - -
משה גפני: הקרוב.
דוד אמסלם: ובינתיים החברים יתייחסו לעניין.
דוד אמסלם: אז בבקשה, חברת הכנסת - - -
משה גפני: אז ההצבעה תהיה ביום רביעי.
משה גפני: אני יכול להמשיך לנהל את הדיון בוועדת הכספים?
עליזה לביא: אני רק רוצה שתשמע את מה שאני אומרת, חיכיתי בסבלנות, הקשבתי לך קשב רב ואני רוצה, חבר הכנסת גפני - - -
משה גפני: אני מעריך אותך - - -
עליזה לביא: אני גם מעריכה אותך.
דוד אמסלם: היות שכבר ביום רביעי אנחנו סגורים מבחינת הלו"ז - - -
משה גפני: רק הצבעה.
דוד אמסלם: לכן אני אפתח את הדיון בשעה רבע לשמונה.
יעל כהן-פארן: קצת הגזמת.
דוד אמסלם: דרך אגב, אני פה בשבע, אם צריך בשש אני אבוא בשש.
דוד אמסלם: דרך אגב, אני לא מחייב אף אחד לבוא - - -
יעל כהן-פארן: בסדר, אתה גר בירושלים זה קל לך, סליחה.
דוד אמסלם: גב' פארן - - -
יעל כהן-פארן: אתה יודע כמה פעמים אני הגעתי בשמונה וחצי ואתה לא היית שם?
דוד אמסלם: חברת הכנסת פארן, אני עכשיו לא עוקב אחרייך, אל תעקבי אחריי ואל תיתני לי גם את הלו"ז של עצמי.
יעל כהן-פארן: אני אהיה פה ברבע לשמונה, נראה אם - - -
דוד אמסלם: אני קובע את הדיון לרבע לשמונה.
אלעזר שטרן: לכמה זמן?
דוד אמסלם: עד שעה תשע.
דוד אמסלם: אני עושה את ההצבעות קרוב לתשע, וזה כדי שלחברים יהיה זמן לדבר.
מיכל רוזין: מי ייקח את הילדים לבית הספר?
דוד אמסלם: הרי יכולתי להגיד רבע לתשע, ישר הצבעה.
דוד אמסלם: אני רוצה שהחברים יתבטאו בעניין.
דוד אמסלם: בבקשה, עליזה.
אלעזר שטרן: רק שנייה אחת.
מיכל רוזין: זה ממש לא מגדרי.
אלעזר שטרן: דודי, אני לא שואל על עכשיו - - -
עליזה לביא: הגנים נפתחים רק בשבע וחצי.
אלעזר שטרן: אני לא קיבלתי תשובה ואני מציע, בגלל שאני חושב שהעניין הוא עניין אתי שלנו, אני מציע לאסוף את הדפים ששמתם לנו בשמם של אנשים שלא מכירים אותם.
מיכל רוזין: לקבל את האישור שלהם, נכון.
דוד אמסלם: עד יום רביעי - - -
מיכל רוזין: הנה, אני שאלתי את - - - הם לא יודעים מזה.
משה גפני: תמחק את השמות.
דוד אמסלם: עד יום רביעי, אני מבקש מחבר הכנסת גפני לבדוק אם החברים האלה כאן עדיין נמצאים כאן ומי שלא, שיסיר את שמו.
<קריאה: תבדוק עם מי שנמצא.
דוד אמסלם: לא, אני עכשיו לא בודק.
דוד אמסלם: לא כולם פה - - -
מיכל רוזין: לא, ההיפך, צריך לבדוק עם מי שלא נמצא ולא - - -
דוד אמסלם: אבל חבר'ה, אני רוצה להתחיל.
דוד אמסלם: הבנו?
דוד אמסלם: אתה בודק עם כל אחד?
דוד אמסלם: ומי שלא, אז תסיר אותו.
מיכל רוזין: אבל אני יכולה להבין מתומר את התשובה שלו לגבי נושא חדש?
מיכל רוזין: אני מבינה את העניין של נוסח - - -
דוד אמסלם: אני אמרתי, נושא חדש, קודם כל אני אומר - - -
מיכל רוזין: אני שואלת, יש פה הצעת חוק פרטית - - -
<קריאה: אבל הוא דחה ב-48 שעות.
מיכל רוזין: אפשר רגע לשאול?
מיכל רוזין: הצעת חוק פרטית שהגיעה למליאה בנוסח מסוים, אושרה על ידי ועדת השרים, היא מגיעה לפה עכשיו בנוסח אחר לגמרי, לגמרי.
מיכל רוזין: אני יכולה להקריא לכם, יש לי את שני הנוסחים לפניי, סעיף (ב) לא קיים פה ולעומת זאת - - -
משה גפני: את רוצה את הנוסח הקודם?
מיכל רוזין: השאלה היא האם כשאני מביעה הצעה - - - זה לא שמשרד המשפטים עכשיו בא ואומר 'אני רוצה לתקן' זו הצעת חוק פרטית חדשה שלא הצבענו עליה במליאה והיא מגיעה לפה.
מיכל רוזין: זה לא קשור לנושא חדש, אבל איך זה יכול להיות שאנחנו מסכימים לדבר כזה?
דוד אמסלם: תומר אומר שבשלב הפרלימינארי הזה אין נושא חדש.
דוד אמסלם: את רוצה לטעון אותו בהמשך?
דוד אמסלם: תטעני.